హర్షవర్ధన్ పాటిల్

హర్షవర్ధన్ షాహాజీరావు పాటిల్ (జననం 21 ఆగస్టు 1963) మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు ఇందాపూర్ శాసనసభ నియోజకవర్గం నుండి నాలుగుసార్లు ఎమ్మెల్యేగా ఎన్నికై మంత్రిగా పని చేశాడు.

రాజకీయ జీవితం
హర్షవర్ధన్ పాటిల్ రాజకీయాల పట్ల ఆసక్తితో 1995లో స్వతంత్ర అభ్యర్థిగా తన రాజకీయ జీవితాన్ని ప్రారంభించి 1995 మహారాష్ట్ర శాసనసభ ఎన్నికలలో స్వతంత్ర అభ్యర్థిగా పోటీ చేసి తొలిసారి ఎమ్మెల్యేగా ఎన్నికై  బీజేపీ సంకీర్ణ ప్రభుత్వం వ్యవసాయ, హార్టికల్చర్, భూమి & నీటి సంరక్షణ శాఖ సహాయ మంత్రిగా పని చేశాడు. ఆయన ఆ తరువాత 1999,  2004 మహారాష్ట్ర శాసనసభ ఎన్నికలలో స్వతంత్ర అభ్యర్థిగా పోటీ చేసి వరుసగా మూడుసార్లు ఎమ్మెల్యేగా ఎన్నికయ్యాడు. 

హర్షవర్ధన్ పాటిల్ 2009లో భారత జాతీయ కాంగ్రెస్ పార్టీలో చేరి 2009 మహారాష్ట్ర శాసనసభ ఎన్నికలలో భారత జాతీయ కాంగ్రెస్  అభ్యర్థిగా పోటీ చేసి నాల్గొవసారి ఎమ్మెల్యేగా ఎన్నికై కాంగ్రెస్-ఎన్‌సిపి సంకీర్ణ ప్రభుత్వంలో 2009 నుండి 2014 వరకు పార్లమెంటరీ వ్యవహారాలు & సహకార శాఖ మంత్రిగా పని చేశాడు. ఆయన 2014  ఎన్నికలలో  నేషనలిస్ట్ కాంగ్రెస్ పార్టీ అభ్యర్థి దత్తాత్రయ్ విఠోబా భర్నే చేతిలో 14,173 ఓట్ల తేడాతో ఓడిపోయాడు.

హర్షవర్ధన్ పాటిల్ 2019 శాసనసభ ఎన్నికలకు ఒక నెల ముందు కాంగ్రెస్‌ను వీడి ముఖ్యమంత్రి దేవేంద్ర ఫడ్నవిస్ సమక్షంలో భారతీయ జనతా పార్టీలో చేరాడు. ఆయన 2009 మహారాష్ట్ర శాసనసభ ఎన్నికలలో బీజేపీ అభ్యర్థిగా పోటీ చేసి ఓడిపోయాడు.  ఆయన ఫిబ్రవరి 2024లో నేషనల్ ఫెడరేషన్ ఆఫ్ కోఆపరేటివ్ షుగర్ ఫెడరేషన్ అధ్యక్షుడిగా  ఎన్నికయ్యాడు. హర్షవర్ధన్ పాటిల్  2024 శాసనసభ ఎన్నికలకు ముందు బీజేపీని వీడి  అక్టోబర్ 7న నేషనలిస్ట్ కాంగ్రెస్ పార్టీ (శరద్ చంద్రపవార్) పార్టీలో చేరి, 2024 మహారాష్ట్ర శాసనసభ ఎన్నికలలో ఎన్‌సీపీ - ఎస్‌పీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ దత్తాత్రయ్ భర్నే చేతిలో 19,410 ఓట్ల తేడాతో అభ్యర్థి  ఓడిపోయాడు.

 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు